Барање 14-7001/1

1. Дали Министерството за труд и социјална политика изработи Годишен оперативен план за имплементација на НАП-от за ИК за секоја година одделно? Доколку одговорот е ДА, дали се достапни на веб страната? Ве молиме доставете ги или прикачете линк од нивната објава.

Одговор:

Министерството за труд и социјална политика нема изработено Годишен оперативен план за имплементација на НАП-от за ИК за секоја година одделно.

1. Согласно усвоениот НАП (2018-2023) Ве замолувам да дадете информација за спроведени и реализирани активности и тоа дали се целосно спроведени, во тек или не се спроведени следните активности:

**- Дали е спроведено изменување и дополнување на Законот за еднакви можности на жените и мажите?**

**Одговор:**

Министерство за труд и социјална политика е во процес на подготовка на нов  Закон за родова  еднаквост.

Со законот се воведуваат новитети, односно  законот предвидува три нови механизми. Тоа е Секретаријатот за родова еднаквост, кој како највисоко тело ќе ја координира и следи работата на институциите и локалната самоуправа при имплементација на Законот. Ресурсен центар, кој што е всушност тренинг центар за обуки на државните службеници во областа на родово одговорно креирање на политики и буџетирање. Третиот нов механизам е Национално координативно тело со кое што по ново ќе претседава министерот за труд и социјална политика со што се подигнува и нивото на влијание и значење.

Овој закон треба да придонесе да се надминат пречките и недостатоците кои ги имавме со претходното законско решение, преку обезбедување на еднаквост, елиминирање на стереотипи.

**-Дали е донесен закон за социјална заштита? Ако одговорот е ДА , ве молам наведете како е воспоставен систем за финансирање на општините и ГО за испорака на социјални услуги и дали е утврдена Методологија за утврдување на цена на услуги за жртви на родово засновано и семејно насилство?**

**Одговор:**

Донесен е нов Закон за социјална заштита во 2019 година(Службен весник на Република Северна Македонија бр.104/19, 146/19, 275/19, 302/20, 163/21, 294/21, 99/22, 236/22 и 65/23). Во Законот за социјална заштита, во глава IV ОБЕЗБЕДУВАЊЕ СРЕДСТВА ЗА ДАВАЊЕ СОЦИЈАЛНИ УСЛУГИ, дадена е постапката за обезбедување на средства за давање социјални услуги за општините и здруженијата. Согласно член 308 од Законот за социјална заштита донесена е Методологија за формирање на цените на услугите (Службен весник на Република Северна Македонија бр.104/19). Цените на услугите од социјална заштита со одлука ги утврдува министерот и секоја година се усогласуваат со порастот на трошоците за животен стандард, врз основа на методологијата за формирање на цените на услугите во зависност од стандардите и нормативите за давање на социјалната услугата. Истата е јавно достапна на веб страната на министерството: [www.mtsp.gov.mk](http://www.mtsp.gov.mk)

**-Дали е изменет Законот за вработување и осигурување во случај на невработеност?**

**Одговор:**

Во истиот период, **Законот за вработувањето и осигурување во случај на невработеност** е изменет и дополнет 5 пати, а измените и дополнувањата се објавени во „Службен весник на Република Македонија“ бр. 21/18, 113/18 и „Службен весник на Република Северна Македонија“ бр. 124/19, 103/21 и 274/22.

**-Дали е изменат Законот за семејство?**

**Одговор:**

-Не е изменет Законот за семејство во министерството формирана е работна група која работи на измена на истиот.

**-Дали е изменат Законот за работни односи?**

**Одговор:**

Во периодот 2018-2023 направени се 6 измени и дополнувања на **Законот за работните односи**  кои се објавени во следните службени весници: „Службен весник на Република Македонија“ бр. 120/18 и „Службен весник на Република Северна Македонија“ бр. 110/19, 267/20, 151/21, 288/21 и 111/23.

**-Дали се предложени и вклучени мерки за жени жртви на насилство во активните политики за вработување? Ако одговорот е ДА, ве молам наведете во кои политики се вклучени и кои мерки се предложени?**

**Одговор:**

Согласно Законот за спречување и заштита од насилство врз жените и семејно насилство ,во Оперативниот план за активни програми и мерки за вработување и услуги на пазарот на трудот во 2019, 2020, 2021 и 2022 година:

 • Во мерката „Поддршка за самовработување (претприемаштво)“, на жените жртви на семејно насилство им се обезбедува поволноста да добијат советодавна/менторска поддршка во период од 12 месеци од основањето на бизнисот како припаднички на целната група жени од ранливи категории.

• Во мерката „Субвенционирање на плати“, која има цел да овозможи поддршка за вработување на невработени лица што потешко се вклучуваат на пазарот на трудот, една од целните групи кон кои е таа насочена се жртвите на семејно насилство.

https://av.gov.mk/operativen-plan.nspx

<https://av.gov.mk/godishni-izveshtai.nspx>

<https://www.mtsp.gov.mk/content/pdf/ednakvi%20moznosti/%D0%98%D0%B7%D0%B2%D0%B5%D1%88%D1%82%D0%B0%D1%98%20%D0%B7%D0%B0%20%D1%81%D0%BF%D1%80%D0%BE%D0%B2%D0%B5%D0%B4%D1%83%D0%B2%D0%B0%D1%9A%D0%B5%20%D0%BD%D0%B0%20%20%D0%9A%D0%BE%D0%BD%D0%B2%D0%B5%D0%BD%D1%86%D0%B8%D1%98%D0%B0%D1%82%D0%B0%20%D0%B7%D0%B0%20%D1%81%D0%BF%D1%80%D0%B5%D1%87%D1%83%D0%B2%D0%B0%D1%9A%D0%B5%20%D0%B8%20%D0%B7%D0%B0%D1%88%D1%82%D0%B8%D1%82%D0%B0%20%D0%BE%D0%B4%20%D0%BD%D0%B0%D1%81%D0%B8%D0%BB%D1%81%D1%82%D0%B2%D0%BE%20%D0%B2%D1%80%D0%B7%20%D0%B6%D0%B5%D0%BD%D0%B8%D1%82%D0%B5%20%D0%B8%20%D0%B4%D0%BE%D0%BC%D0%B0%D1%88%D0%BD%D0%BE%20%D0%BD%D0%B0%D1%81%D0%B8%D0%BB%D1%81%D1%82%D0%B2%D0%BE.pdf>

**-Дали се изработени стандарди за давање на специјализирани услуги на жртви на родово-базирано насилство и стандардни оперативни процедури и протоколи во согласност со ИК? Ако одговорот е ДА ве молам доставете примерок од истите или линк каде се објавени?**

**Одговор:**

[Правилник за начинот, обемот, нормативите и стандардите за давање на услугите на советување и за простор, средства, кадри и потребна документација за советувалиште (Службен весник на Република Северна Македонија бр.84/21)](https://mtsp.gov.mk/content/pdf/2021/Pravinik%20za%20sovetuvanje-socijala.pdf)

[Правилник за начинот, обемот, нормативите и стандардите за давање на социјалната услуга за привремен престој и за простор, средства, кадри и потребната документација за центар за привремен престој (Службен весник на Република Северна Македонија бр.91/21)](https://mtsp.gov.mk/content/pdf/2021/%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA%20%D0%B7%D0%B0%20%D0%BF%D1%80%D0%B8%D0%B2%D1%80%D0%B5%D0%BC%D0%B5%D0%BD%20%D0%BF%D1%80%D0%B5%D1%81%D1%82%D0%BE%D1%98-%D1%81%D0%BE%D1%86%D0%B8%D1%98%D0%B0%D0%BB%D0%B0%2026.04.21%20%D0%B3..pdf)

[Протокол за меѓусебна соработка на надлежни субјекти за преземање мерки за превенција, спречување и заштита од насилство врз жени и семејно насилство](https://www.mtsp.gov.mk/content/pdf/2023/protokoli/%D0%9F%D0%A0%D0%9E%D0%A2%D0%9E%D0%9A%D0%9E%D0%9B%20%D0%97%D0%90%20%D0%9C%D0%95%D0%83%D0%A3%D0%A1%D0%95%D0%91%D0%9D%D0%90%20%D0%A1%D0%9E%D0%A0%D0%90%D0%91%D0%9E%D0%A2%D0%9A%D0%90-%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E%20%D0%92%D0%A0%D0%97%20%D0%96%D0%95%D0%9D%D0%98%20%D0%98%20%D0%A1%D0%95%D0%9C%D0%95%D0%88%D0%9D%D0%9E%20%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E.pdf)

[Стандард и процедури за работа на центрите за социјална работа со жртви на родово базирано насилство врз жени и семејно насилство](https://www.mtsp.gov.mk/content/word/2021/standardi/%D0%A1%D0%A2%D0%90%D0%9D%D0%94%D0%90%D0%A0%D0%94-%D0%A6%D0%A1%D0%A0.docx)

[Стандард и процедури за работа на даватели на услуга привремен престој](https://www.mtsp.gov.mk/content/word/2021/standardi/%D0%A1%D0%A2%D0%90%D0%9D%D0%94%D0%90%D0%A0%D0%94-%D0%98-%D0%9F%D0%A0%D0%9E%D0%A6%D0%95%D0%94%D0%A3%D0%A0%D0%98-%D0%97%D0%90-%D0%A0%D0%90%D0%91%D0%9E%D0%A2%D0%90-%D0%9D%D0%90-%D0%A6%D0%95%D0%9D%D0%A2%D0%90%D0%A0-%D0%97%D0%90-%D0%9F%D0%A0%D0%98%D0%92%D0%A0%D0%95%D0%9C%D0%95%D0%9D-%D0%9F%D0%A0%D0%95%D0%A1%D0%A2%D0%9E%D0%88-%D0%9D%D0%90-%D0%96%D0%A0%D0%A2%D0%92%D0%98-%D0%9D%D0%90-%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E-%D0%92%D0%A0%D0%97-%D0%96%D0%95%D0%9D%D0%98-FINAL-avgust.doc)

[Стандард и процедури за лиценцирани даватели на специјализираната услуга за советување–специјализирани услуги на жени жртви на родово базирано насилство и жртви на семејно насилство](https://www.mtsp.gov.mk/content/word/2021/standardi/%D0%A1%D0%A2%D0%90%D0%9D%D0%94%D0%90%D0%A0%D0%94-%D0%A1%D0%9E%D0%92%D0%95%D0%A2%D0%A3%D0%92%D0%90%D0%9B%D0%98%D0%A8%D0%A2%D0%95.docx)

[Стандард и процедури за работа на услугата советување–социјален третман на сторители на семејно насилство](https://www.mtsp.gov.mk/content/word/2021/standardi/%D0%A1%D0%A2%D0%90%D0%9D%D0%94%D0%90%D0%A0%D0%94-%D0%98-%D0%9F%D0%A0%D0%9E%D0%A6%D0%95%D0%94%D0%A3%D0%A0%D0%98-%D0%97%D0%90-%D0%A0%D0%90%D0%91%D0%9E%D0%A2%D0%90-%D0%9D%D0%90-%D0%A1%D0%9E%D0%92%D0%95%D0%A2%D0%A3%D0%92%D0%90%D0%9B%D0%98%D0%A8%D0%A2%D0%95-%D0%B7%D0%B0-%D0%BF%D1%81%D0%B8%D1%85%D0%BE-%D1%81%D0%BE%D1%86%D0%B8%D1%98%D0%B0%D0%BB%D0%B5%D0%BD-%D1%82%D1%80%D0%B5%D1%82%D0%BC%D0%B0%D0%BD-%D0%BD%D0%B0-%D1%81%D1%82%D0%BE%D1%80%D0%B8%D1%82%D0%B5%D0%BB%D0%B8-%D0%BD%D0%B0-%D0%BD%D0%B0%D1%81%D0%B8%D0%BB%D1%81%D1%82%D0%B2%D0%BE-%D0%B2%D1%80%D0%B7-%D0%B6%D0%B5%D0%BD%D0%B8-%D0%B8-%D1%81%D0%B5%D0%BC%D0%B5%D1%98%D0%BD%D0%BE-%D0%BD%D0%B0%D1%81%D0%B8%D0%BB%D1%81%D1%82%D0%B2%D0%BE.doc)

[Стандард и процедури за работа на лиценцирани даватели на специјализирани услуги–сос линија за помош на жртви на насилство врз жени и семејно насилство](https://www.mtsp.gov.mk/content/word/2021/standardi/%D0%A1%D0%A2%D0%90%D0%9D%D0%94%D0%90%D0%A0%D0%94-%D0%98-%D0%9F%D0%A0%D0%9E%D0%A6%D0%95%D0%94%D0%A3%D0%A0%D0%98-%D0%97%D0%90-%D0%A0%D0%90%D0%91%D0%9E%D0%A2%D0%90-%D0%9D%D0%90-%D0%A1%D0%9E%D0%A1-%D0%9B%D0%98%D0%9D%D0%98%D0%88%D0%90-%D0%97%D0%90-%D0%9F%D0%9E%D0%9C%D0%9E%D0%A8-%D0%9D%D0%90-%D0%96%D0%A0%D0%A2%D0%92%D0%98-%D0%9D%D0%90-%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E-%D0%92%D0%A0%D0%97-%D0%96%D0%95%D0%9D%D0%98-%D0%98-%D0%A1%D0%95%D0%9C%D0%95%D0%88%D0%9D%D0%9E-%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E.doc)

Истите се јавно достапни и објавени на веб страната на Министерството за труд и социјална политика [www.mtsp.gov.mk](http://www.mtsp.gov.mk)

**-Дали е подготвен** **документ за јавни политики за подобрување на пристапноста и достапноста на специјализираните сервиси за жртви на семејно насилство согласно Конвенцијата? Ако одговорот е ДА ве молам доставете примерок од истиот или линк каде е објавен?**

**Одговор:** Министерството за труд и социјална политика нема подготвен документ за јавни политики за подобрување на пристапноста и достапноста на специјализираните сервиси за жртви на семејно насилство согласно Конвенцијата.

**-Дали е спроведена анализа и препораки на потребни човечки ресурси и инфраструктурни ресурси за сите специјализирани услуги за жртви на РБН? Ако одговорот е ДА ве молам доставете примерок од истата или линк каде е објавена?**

**Одговор:**

Човечките ресурси и инфраструктурни ресурси за специјализираните социјални услуги за жртви на насилство и семејно насилство се опфатени во подзаконските акти.

**-Дали се спроведени обуки за даватели на специјализирани услуги на жртви на РБН? Ако одговорот е ДА, ве молам наведете кој ги подготви модулите и колку вкупно обуки се спроведени и колку даватели на услуги се опфатени. Ве молам податоците поделете ги за секоја година одделно по број на обуки и број на опфатени даватели на услуги за периодот од 2018-2023 година.**

**Одговор:**

* Не се спроведени обуки за даватели на специјализирани услуги на жртви на РБН.

**-Дали е подготвена анализа на трошоци за специјализирани сервиси за семејно насилство (за С.О.С. линија, засолниште, кризен центар, психосоцијална поддршка на жртви и на сторители, правна помош)? Ако одговорот е ДА ве молам доставете примерок од истата или линк каде е објавена?**

**Одговор:**

Цената за трошоците се пресметува согласно Методологијата за формирање на цените на услугите во зависност од стандардите и нормативите за давање на социјалната услугата (Службен весник на Република Северна Македонија бр.104/19) и веб страната на министерството [www.mtsp.gov.mk](http://www.mtsp.gov.mk)

**-Дали се подготвени прирачници за постапување на професионалците од различни области согласно ИК? Ако одговорот е ДА ве молам наведете во кои област/и се подготвен/ни и доставете примерок од истата/тите или линк каде е/се објавена/и?**

**Одговор:**

Во [Протокол за меѓусебна соработка на надлежни субјекти за преземање мерки за превенција, спречување и заштита од насилство врз жени и семејно насилство](https://www.mtsp.gov.mk/content/pdf/2023/protokoli/%D0%9F%D0%A0%D0%9E%D0%A2%D0%9E%D0%9A%D0%9E%D0%9B%20%D0%97%D0%90%20%D0%9C%D0%95%D0%83%D0%A3%D0%A1%D0%95%D0%91%D0%9D%D0%90%20%D0%A1%D0%9E%D0%A0%D0%90%D0%91%D0%9E%D0%A2%D0%9A%D0%90-%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E%20%D0%92%D0%A0%D0%97%20%D0%96%D0%95%D0%9D%D0%98%20%D0%98%20%D0%A1%D0%95%D0%9C%D0%95%D0%88%D0%9D%D0%9E%20%D0%9D%D0%90%D0%A1%D0%98%D0%9B%D0%A1%D0%A2%D0%92%D0%9E.pdf) опфатена е постапката на сите надлежни институции и истиот е објавен на веб страната на министерството [www.mtsp.gov.mk](http://www.mtsp.gov.mk)

**-Дали се спроведуваат општи обуки за РБН за професионалци од различни области? Ако одговорот е ДА, ве молам наведете кој ги подготви модулите и колку вкупно обуки се спроведени и колку професионалци се опфатени и од кои области. Ве молам податоците поделете ги за секоја година одделно по број на обуки и број на опфатени професионалци за периодот од 2018-2023 година.**

**Одговор:**

Министерството за труд и социјална политика во соработка со UNFPA North Macedonia и финансиска поддршка на British Embassy Skopje од 3-5 мај и 30 мај -1 јуни спроведе обука на обучувачи за првиот ростер обучувачи за родово базирано насилство врз жените и семејното насилство и мултисекторко постапување и соработка.

Од 3 до5 мај – беше спроведена Обука за спроведување почетна едукација на професионалците за родово  базирано насилство врз жените и семејното насилство, а од30 мај до 1 јуни – Обука за спроведување на едукација на професионалци за мулти секторска соработка.

Втор сет на обуки од 25-27 септември, спроведена Обука за спроведување почетна едукација на професионалците за родово  базирано насилство врз жените и семејното насилство, а од 2-4 октомври – Обука за спроведување на едукација на професионалци за мулти секторска соработка.

Користејќи ги вештините и знаењето со кои се стекнаа, учесниците ќе продолжат да работат со обука на професионалците кои што се на прва линија на постапување со цел  успешна координација и соработка на мулти секторското партнерство во институционалниот одговор на родово базираното насилство врз жените и семејното насилство. На обуката учествуваа претставници од Министерството за труд и социјална политика, Министерството за здравство, Министерството за внатрешни работи, Заводот за социјални дејности, Центарот за обуки на МВР, а во септември се планира втора група на обука на обучувачи.

**-Дали се спроведени обуки со претставници на орг. на работодавачите за препознавање, превенција и спречување на РБН? Ако одговорот е ДА, ве молам наведете кој ги подготви модулите и колку вкупно обуки се спроведени и колку претставници од орг. на работодавачите се опфатени. Ве молам податоците поделете ги за секоја година одделно по број на обуки и број на опфатени претставници за периодот од 2018-2023 година.**

**Одговор:**

Не се спроведени обуки со претставници на орг. на работодавачите за препознавање, превенција и спречување на РБН.

**-Дали се спроведени кампањи за подигнување на свеста за сите форми на РБН, промоција на родовата еднаквост и елиминирање на родовите стереотипи? Ако одговорот е ДА ве молам наведете колку вакви кампањи се спроведени, за што конкретно и во кои години се спроведени.**

**Одговор:**

- Не се спроведени кампањи за подигнување на свеста за сите форми на РБН.

**-Дали се изработени промотивни материјали за расположливи сервиси за РБН? Ако одговорот е ДА ве молам наведете број на истите, дали се соодветни за лица со интелектуална попреченост и во кои години се дистрибуирани истите.**

**Одговор:**

Министерството за труд и социјална политика континуирано го истакнува важноста на ова прашање на сите јавни настапи во медиумите кога се говори за прашање во надлежност на Министерство за труд и социјална политика. Дополнително ова прашање ќе биде актуализирано  за време на 16 дена активизам против насилство врз жените и семејно насилство за што е предвидено и медиумска кампања.

Во однос на тоа колку средства се потрошени за спроведување на национална медиумска кампања за подигање на свеста за сите форми за родово базирано насилство/промовирање на родова еднаквост и елиминирање на стереотипите на родовите улоги  Министерството за труд и социјална политика  во рамки на проектот  МАТРА поддржан од кралството Холандија  ја спроведе кампањата  „Со тебе сме „  во износ од 300. 000,00 денари.

Министерството нема информации за цената на чинење на кампањата спроведена во соработка со Мисијата на ОБСЕ за време на Ковид 19,   како и за  кампањата „Не си сама„ која ја финансираше УНФПА.

             Во продолжение  детали за кампањите:

Во текот на 2020 година, Министерството за труд и социјална политика реализира кампања за пријавување на семејно насилство во вонредна состојба предизвикана од пандемијата од ковид-19, и таа, во соработка со Секторот за односи со јавност на Владата на Република Северна Македонија, беше дистрибуирана преку социјалните медиуми и јавниот ТВ сервис. Во рамките на оваа кампања: – Во соработка со ОБСЕ, Министерството и Секторот подготвија и дистрибуираа флаери на видни места (маркети, аптеки, институции и др.), во кои беа содржани основните информации за пријава на семејно насилство, односно упатство каде жртвата да се обрати за помош; – Изготвија и дистрибуираа 300.000 флаери и постери, со основните информации за тоа каде жртвите може да пријават насилство и да се информираат за достапноста на GREVIO/Inf(2016)1 16 специјализираните услуги за жртвите на семејно и родово базирано насилство, со поддршка од Канцеларијата на УНФПА;

– Креирана е првата мобилна апликација за помош и за поддршка на жртвите на насилство, „Биди безбедна“, достапна на македонски, албански и на ромски јазик, во соработка со УНДП;

 Доделена е поддршка во вид на прехранбени и хигиенски пакети за сите регистрирани жени жртви на семејно насилство (беа дистрибуирани 359 пакети со храна и 359 хигиенски пакети), во соработка со партнерските организации; – Доставија допис со известување до сите општини на територијата на Република Северна Македонија, за начинот и за потребата од итност во постапувањето и достапноста на сервисите за жртвите на семејно насилство.

На веб-страницата на Министерството за внатрешни работи е објавена апликацијата „Биди безбедна“, изработена од мулти секторската работна група. Основна цел на апликацијата е зајакнување на системот за заштита и поддршка на сите жртви на родово базирано насилство, како и овозможување брзо да се пријави родово базирано насилство и барање помош на жртвата во услови на ковид-19. Апликацијата содржи важни контакти на сите значајни институции и организации, кои работат на прашањата за насилство над жените, вклучувајќи го и семејното насилство, поука за правата на жртвата, како и информации/совети што треба да направат жртвите во случаи на насилство. Министерството за внатрешни работи, со финансиска поддршка на Мисијата на ОБСЕ, изработи и флаери наменети за жртвите на родово базирано насилство и семејно насилство, кои содржат кратки информативни пораки за жртвите, како и телефонски броеви од релевантни сервиси кои нудат помош и поддршка за жртвите. Флаерите се дистрибуирани на отсеците за превенција и до специјализираните инспектори за работа од областа на семејното насилство.

    Во рамките на соработката со УНФПА се спроведува  следните активности: изготвување на комуникациска стратегија, долгорочна кампања и подигање на јавната свест за услугите кои им се на располагање на жртвите и преживеаните.

  На почетокот на проектот во еден сеопфатен и партиципативен процес со сите чинители беше изготвена Комуникациска стратегија која се спроведува со бројни соработници. Изготвени беа комуникациски продукти и организирани настани во заедницата кои имаат за цел да допрат до ранливите категории на жени и девојки и да овозможат информацијата за помош да стигне до нив. Организиравме настани во Шуто Оризари, Гостивар, Прилеп и Струмица каде повеќе од 300 жени и девојки се запознаа со претставници од институциите и граѓанскиот сектор и лично можеа да постават прашање и добијат информација за целокупната поддршка која е на располагање.

               Овие активности на локално ниво се воедно и исполнување на една од обврските за таргетирање на ранливи категории и нивно запознавање со услугите кои се на располагање, а нотирани во извештајот на ГРЕВИО. На истите беа вклучени локални граѓански организации и активисти и претставници од ЦСР, локалната полициска станица, адвокати кои даваат бесплатна правна помош, здравствени работници, верски лидери и лидери од заедницата. Целта беше доближување на услугите за жртви на РБН/СН на локално ниво. Во рамки на комуникациските активности беше спроведена кампања на социјалните медиуми каде објавите, видеата и статиите допреа до 1,67 милион прегледи и ангажираа 57,000 индивидуални корисници, 330,000 прегледи на видеа на Facebook, допреа до 620,000 reach на Instagram. Тоа значи дека има 455,000 индивидуалци кои биле вклучени / реагирале и/или споделиле содржина од кампањата.

Како продолжување на кампањата, во тек е изработка на постер, флаер и налепници со информации за пријавување на РБН/СН и услугите кои се на располагање, а кои ќе бидат дистрибуирани во сите полициски станици, ЦСР, здравствени установи и матични доктори.

**-Дали е воведена програма** **за промовирање на родовата еднаквост, ненасилно разрешување конфликти и почитување на различностите во предучилишните установи? Ако одговорот е ДА ве молам доставете примерок од истата или линк каде е објавена и дали се опфатени сите установи од предучилишна возраст на национално ниво?**

**Одговор:**

**-** Не е воведена програма за промовирање на родовата еднаквост, ненасилно разрешување конфликти и почитување на различностите во предучилишните установи.

1. Колку вкупно средства се издвоени и потрошени за спроведување на НАП (2018-2023), во 2018, 2019, 2020, 2021, 2022 и 2023 за активностите за кои вие сте надлежни? Ве молиме податоците поделете ги одделно за секоја година.
2. Колку средства од буџетите на Министерството одделно за 2018, 2019, 2020, 2021,2022 и 2023 година, се доделени на граѓански организации за спроведување на активности поврзани со родово-базирано насилство и семејно насилство? Ве молиме податоците поделете ги по година, име на проект, цел на проектот/или очекувани резултати, висина на одобрени средства, име на поддржана организација.

Одговор:

Согласно Закон за игрите на среќа и забавните игри министерството на годишно ниво финансира програмските активности на здруженија за борба против семејното насилство за специјализирани сервиси за заштита и поддршка на жртвите на семејно насилство. Здруженијата се избрани по пат на јавен повик, за финансирање на програмските активностина здруженија за борба против семејно насилство.

* Во 2018 година реализирани се 3. 000. 000,00 денари
* Во 2019 година реализирани се 3.926.000,00 денари
* Во 2020 година реализирани се 4.00.000,00 денари
* Во 2021 година реализирани се 4.00.000,00 денари
* Во 2022 година реализирани се 4.00.000,00 денари
* Во 2023 година обезбедени се 4.00.000,00 денари

Исто така согласно Законот за социјална заштита, [Правилник за начинот, обемот, нормативите и стандардите за давање на социјалната услуга за привремен престој и за простор, средства, кадри и потребната документација за центар за привремен престој](https://mtsp.gov.mk/content/pdf/2021/%D0%9F%D1%80%D0%B0%D0%B2%D0%B8%D0%BB%D0%BD%D0%B8%D0%BA%20%D0%B7%D0%B0%20%D0%BF%D1%80%D0%B8%D0%B2%D1%80%D0%B5%D0%BC%D0%B5%D0%BD%20%D0%BF%D1%80%D0%B5%D1%81%D1%82%D0%BE%D1%98-%D1%81%D0%BE%D1%86%D0%B8%D1%98%D0%B0%D0%BB%D0%B0%2026.04.21%20%D0%B3..pdf), Правилникот за поблиски услови за доделување на средства, образецот за бодовна скала, начинот на доделување на средства на здруженија и други приватни даватели на социјални услуги за давање социјални услуги, Одлуката за утврдување на цените на социјалните услуги во домот, вон-семејна заштита, за стручна помош и поддршка и за дневен престој, за привремен престој, на советување и за одмена на семејна грижа за 2022 година и за 2023 година, Методологијата за формирање на цените на услугите во зависност од нормативите и стандардите за давање на социјалната услуга, Министерството за труд и социјална политика за услугата привремен престој има склучено вкупно 2 управни договори со лиценциран давател на социјалната услуга, Центар за родово базирано насилство. Согласно Одлуката за утврдување на цените на социјалните услуги во домот, вон-семејна заштита, за стручна помош и поддршка и за дневен престој, за привремен престој, на советување и за одмена на семејна грижа, во 2022 година цената на чинење месечно по корисник изнесуваше 30.205,00 денари, а за 2023 година изнесува 34.316,00 денари.

1. Колку средства за спроведување на активностите од НАП (2018-2023) се добиени преку странски донатори? (Ве молиме наведе посебно: име на проектот, цел на проект, висина на финансиската поддршка, донатор, времетраење на проект и кои активности биле спроведени.

Одговор:

Во периодот 2021-2024 се реализира проектот „Превенција и заштита од родово-базирано насилство во Северна Македонија“ (2021-2024).

Целта на тригодишниот проект „Превенција и заштита од родово-базирано насилство во Северна Македонија“, кој е финансиран од Амбасадата на Велика Британија  во Скопје и имплементиран од страна на Фондот за население на Обединетите нации - УНФПА, е да ја поддржи Владата на Северна Македонија на ниво на целата држава да ги опфати и да почне со имплементација на интегрирани политики за родово-базирано насилство, во согласност со принципите на Истанбулската конвенција.

Во буџетот на Министерството за труд и социјална политика нема прилив на средства за реализација на овој проект.